Bromid bárnatý

Bromid bárnatý je anorganická zlúčenina brómu a bária. Podobne ako chlorid bárnatý, tiež bromid sa ľahko rozpúšťa vo vode a je toxický.

Štruktúra a vlastnosti 
Bromid bárnatý kryštalizuje v štruktúre podobnej chloridu olovnatému, tvorí biele ortorombické kryštály. Vo vodnom roztoku sa chová ako obyčajná soľ.

Reaguje so síranovým iónom z kyseliny sírovej a tvorí zrazeninu síranu bárnatého:
BaBr2(aq) + SO42- → BaSO4(s) + 2 Br-(aq)
Podobne reaguje aj s kyselinou šťaveľovou, fluorovodíkovou a fosforečnou.

Príprava 
Bromid bárnatý možné pripravovať zo sulfidu alebo uhličitanu bárnatého reakciou s kyselinou bromovodíkovou, takto vzniká hydratovaný bromid bárnatý. Reakcia prebehne počas krátkej doby.
BaS + HBr → BaBr2 + H2S
BaCO3 + HBr → BaBr2 + CO2 + H2O
Bromid bárnatý kryštalizuje z roztoku v podobe dihydrátu (BaBr2 • 2H2O). Bezvodú formu možno získať zahrievaním na 120 °C.

Použitie 
Bromid bárnatý je prekurzorom chemikálií používaných vo fotografii aj ďalších bromidov.

Predtým sa používal na čistenie rádia v procese frakčnej kryštalizácie, ktorý vynašla Maria Curieová-Skłodowská. Pretože rádium sa z roztoku bromidu bárnatého zráža prednostne, množstvo rádia k báriu je vo zrazenine vyššia ako v roztoku.

Bezpečnosť 
Bromid bárnatý, podobne ako iné bárnaté soli rozpustné vo vode, je toxický a pri požití môže spôsobiť vážnu otravu.

Podobné látky 
 Flurid bárnatý
 Chlorid bárnatý
 Jodid bárnatý
 Bromid berylnatý
 Bromid horečnatý
 Bromid olovnatý
 Bromid rádnatý
 Bromid strontnatý
 Bromid vápenatý

Referencie

Literatúra

Zdroj 

Bárnatý
Bárnatý
Zlúčeniny bária